Viktor Blomqvist

Viktor Immanuel Blomqvist (28. helmikuuta 1872 Vaasa – 24. marraskuuta 1928 Vaasa) oli suomalainen faktori ja liikemies sekä sosialidemokraattien kansanedustaja.

Elämäkerta 

Blomqvist syntyi suutari Henrik Blomqvistin ja Lisa Blomqvistin lapsena Vaasassa vuonna 1872. Hän työskenteli kirjaltajana muun muassa Vasabladetissa ja Hufvudstadsbladetissa sekä vastaavana toimittaja Aamurusko-lehdessä. Myöhemmin hän toimi myös pumpulikehräämön varastonhoitajana ja Vapaan Sanan kirjapainonjohtajana. Hän myös omisti Pohjola-leipätehtaan sekä elokuvateatterin Vaasassa.       

Kansanedustajana Blomqvist toimi Vaasan läänin eteläisestä vaalipiiristä vuonna 1917 noin puolen vuoden ajan. Eduskunnassa hän toimi Suuren valiokunnan, Pankkivaliokunnan sekä Elintarveasiainvaliokunnan jäsenenä. Lisäksi hän toimi Vaasan kaupunginvaltuuston sekä Sosialidemokraattisen puolueen puolueneuvoston jäsenenä. Suomen sisällissodan aikana Blomqvist vastusti vallankumousta. Valkoisten hallitus eli Vaasan senaatti levitti hänen ja toisen entisen sosiaalidemokraattisen kansanedustajan Otto Piisisen nimissä julkaistua ja Vaasassa painettua kirjasta Miten käy Suomen työväenliikkeen, jossa tuomittiin kapina ja annettiin tuki valkoisille. On mahdollista, että Blomqvist pelkästään allekirjoitti tekstin, mutta ei osallistunut sen kirjoittamiseen.

Blomqvist oli naimisissa vuodesta 1896 lähtien Hilma Maria Hellström kanssa.

Teoksia 
 Miten käy Suomen työväenliikkeen ; kirjoittajat Viktor Blomqvist ja Otto Piisinen. Vaasa 1918 (Kirjan digitoitu versio (Työväenliikkeen kirjasto : Digitaalinen arkisto))

Lähteet 
 
Juhani Piilonen: Rintamien selustassa, s. 525–527 teoksessa Itsenäistymisen vuodet 1917–1920. osa 2: Taistelu vallasta (päätoim. Ohto Manninen). Valtionarkisto, Helsinki 1993.

Kansanedustajat
Suomen Sosialidemokraattisen Puolueen poliitikot
Vaasan kaupunginvaltuutetut
Vaasan läänin eteläinen vaalipiiri
Suomalaiset liikemiehet
Vuonna 1872 syntyneet
Vuonna 1928 kuolleet